**ข่าวประชาสัมพันธ์**

**รณรงค์ สำรวจ ซ่อม และสร้างภาชนะเก็บน้ำประจำปี**

ตามมติคณะรัฐมนตรี เมื่อวันที่ 1 กุมภาพันธ์ 2537 เห็นชอบให้วันที่ 7 – 17 มกราคม ของทุกปี เป็นสัปดาห์รณรงค์ สำรวจ ซ่อม และสร้างภาชนะเก็บน้ำประจำปี เพื่อเป็นการเตรียมความพร้อมในการจัดเตรียมภาชนะเก็บน้ำในการสำรองน้ำไว้ใช้ในฤดูแล้งอย่างเพียงพอรวมถึงเพื่อสร้างจิตสำนึกให้ประชาชน มีความตระหนักและเห็นคุณค่าของน้ำ

ดังนั้น องค์การบริหารส่วนตำบลฉวางจึงขอประชาสัมพันธ์ให้ผู้ใช้น้ำทุกท่านช่วยกันใช้น้ำ อย่างประหยัด เพื่อที่จะได้มีน้ำใช้อย่างเพียงพอในช่วงฤดูแล้งที่จะมาถึง

จึงประชาสัมพันธ์มาเพื่อทราบโดยทั่วกัน

สำนักงานปลัด องค์การบริหารส่วนตำบลฉวาง พิมพ์/ข่าว­ วันที่ 5 มกราคม 2552